Ιωάννης Τσαντήλας

ΑΜ: 03120883

***1ο Θέμα: Ποιος και πώς συνέδεσε τον Γαλιλαίο με τον Κέπλερ;***

Ο Κέπλερ περιέγραψε μέσω της επιστήμης το πως συμπεριφέρονται τα ουράνια σώματα. Έδινε ιδιαίτερη εμπιστοσύνη στις παρατηρήσεις και την εμπειρία, σε αντίθεση με τους προγενέστερους του που εμπιστεύονταν τη λογική. Ανακάλυψε πως οι τροχιές των πλανητών είναι ελλειπτικές (και όχι κυκλικές), αφαιρώντας τους από τον κόσμο των θεών, στον οποίο επικρατούσε απόλυτη συμμετρία. Μέσω των μαθηματικών ανέδειξε τους τρεις νόμους του Κέπλερ για τα ουράνια σώματα: το νόμο των ελλειπτικών τροχιών, τον νόμο των ίσων εμβαδών και τον νόμο των περιόδων, καθιερώνοντας με αυτόν τον τρόπο το ηλιοκεντρικό σύστημα. Από την άλλη, ο Γαλιλαίος (όπως και ο Κέπλερ) δείχνει ιδιαίτερη εμπιστοσύνη στα παρατηρητικά δεδομένα, καθώς και τη μαθηματικοποίηση τους. Μαζί με τον Κέπλερ εδραίωσαν την επιστημονική επανάσταση του Κοπέρνικου, ενώ το έργο τους αποτέλεσε βάση για τα επιτεύγματα του 19ου αιώνα. Ο Γαλιλαίος κατέληξε στο συμπέρασμα πως η κίνηση είναι αποτέλεσμα, η αιτία του οποίου είναι η δύναμη, σε αντίθεση με προγενέστερες απόψεις. Είδε κρατήρες στην επιφάνεια της Σελήνης και κοιλάδες στον Ήλιο, καταρρίπτοντας την «θεότητα» και την «τελειότητα» τους. Παρατήρησε διάφορους δορυφόρους του Δία, ενισχύοντας το ηλιοκεντρικό σύστημα (όπως και ο Κέπλερ), αμφισβητώντας τις μέχρι τότε απόψεις. Μαζί, (ο Κέπλερ και ο Γαλιλαίος) εντάχθηκαν ενάντια στις σύγχρονες απόψεις και ενώθηκαν μέσω του Κοπέρνικου, προσδίδοντας υλικό και ανακαλύψεις για να συνεχίσει το έργο του, κύριος πυλώνας του οποίου ήταν η τοποθέτηση του Ήλιου στο κέντρο του σύμπαντος και όχι της Γης.

***2ο Θέμα: Σε τι διαφέρει η γνωσιοθεωρητική πρόταση του Καντ από αυτή του Πλάτωνα;***

Ο Καντ ακολουθεί τη μέση οδό μεταξύ ορθολογισμού και εμπειρισμού: η γνώση αποκτιέται μέσω της συνεργασίας της εμπειρίας και των a priori γνώσεων. Η εμπειρία δεν μπορεί να απαντήσει σε ερωτήματα όπως: υπάρχει θεός;», «είναι η βούληση ελεύθερη;». Έτσι, καταλήγει στη Μεταφυσική, διακρίνοντας καθαρά τα όρια της από την επιστημονική γνώση και σώζοντας τη βάση της χριστιανικής πίστης. Για τον Καντ, υπάρχουν δύο περιορισμού στην αντίληψη του κόσμου: ο περιορισμός ως προς την εμπειρία (τα αισθητήρια όργανα έχουν περιορισμένες δυνατότητες) και ως προς τις δομές του νου που δημιουργούν μια λογική εικόνα του κόσμου, η οποίο όμως (εξαιτίας αυτών των περιορισμών) δεν είναι η πραγματική, είναι όμως αρκετά αξιόπιστη για να επιβιώσουμε. Χαρακτηριστική του φράση είναι η: «εποπτείες χωρίς έννοιες είναι τυφλές και έννοιες χωρίς εποπτείες είναι κενές». Στην αντίπερα όχθη βρίσκεται ο Πλάτωνας, για τον οποίο υπάρχουν δύο κόσμοι: ο πραγματικός και ο ιδανικός. Στον ιδανικό, όλα είναι τέλεια, αψεγάδιαστα, αλάνθαστα. Ο πραγματικός κόσμος είναι γεμάτος σφάλματα, αφού δεν είναι παρά μια σκιά του ιδανικού. Ο μόνος τρόπος για να προσεγγίσουμε τον ιδανικό είναι μέσω του «λόγου», ο οποίος αν είναι νοθευμένος (όπως στην περίπτωση των σοφιστών) δεν μπορεί να οδηγήσει στην αλήθεια. Έτσι, η διαφορά του Καντ από τον Πλάτωνα είναι ότι ο πρώτος βασίζεται σε δύο πυλώνες: την εμπειρία και τη λογική, ενώ για το Πλάτωνα η αλήθεια μπορεί να κατακτηθεί μόνο μέσω του «λόγου», τη λογική δηλαδή οδηγήθηκε στον ορθολογισμό, διορθώνοντας το μοντέλο των Πυθαγορείων, επιβεβαιώνοντας την επιτυχία της γεωμετρίας και συμβαδίζοντας με τις τότε θρησκείες. Ενώ ο Καντ υποστηρίζει την αλληλοεξάρτηση της εμπειρίας με την λογική, ο Πλάτωνας καταφεύγει αποκλειστικά στην κοινή λογική.