**Αλληλεπίδραση Ανθρώπου – Υπολογιστή**

*Εξαμηνιαία εργασία 2023 -2024 – Ομάδα 17*

Χριστόδουλος Στυλιανίδης (03120614)

Ιωάννης Τσαντήλας (03120883)

Χαραλαμπία Χατζηστυλιανού (03120616)

**1. Εισαγωγή**

Η εφαρμογή «SocialFeet» απευθύνεται σε άτομα που αγαπούν τον αθλητισμό, που ασχολούνται με την γυμναστική, με τις υπαίθριες δραστηριότητες και θεωρούν αναπόσπαστο κομμάτι της ζωής τους την κοινωνικοποίηση και την αλληλεπίδραση τους με άλλα άτομα. Η εφαρμογή προορίζεται για δρομείς, για παίκτες ομαδικών αθλημάτων, για πεζοπόρους και γενικότερα για τα άτομα που επιδιώκουν να απογειώσουν τις αθλητικές τους εμπειρίες, διευρύνοντας παράλληλα, τους κοινωνικούς τους ορίζοντες.

Το «SocialFeet» διευκολύνει την σωματική άσκηση και καθιστά την γυμναστική πολύ πιο κοινωνική. Ο απόλυτος σύμβουλος και καθοδηγητής αθλημάτων είναι, πλέον, διαθέσιμος, εύκολα και γρήγορα, στο κινητό τηλέφωνο σας. Μάθετε πως:

* Δικτυώσου και βρες τους δικούς σου sports buddies – δημιουργώντας το ατομικό σου προφίλ και με βάση τα ενδιαφέροντα και τις αθλητικές σου ικανότητες, γνώρισε άτομα με παρόμοια ενδιαφέροντα και δεξιότητες (skills) για να αθλείστε μαζί και να μοιραστείτε όμορφες στιγμές, σε όποιο μέρος του πλανήτη κι αν βρίσκεστε.
* Είσαι σε ταξίδι (ή ακόμα και στο σπίτι σου) και ψάχνεις παρέα για τρέξιμο; Κανένα πρόβλημα. Απλά συνδέσου με την εφαρμογή «SocialFeet» και αποχαιρέτα την μοναξιά. Χρειάζεσαι 11ο παίχτη στο ποδόσφαιρο; Μπες στην εφαρμογή, δικτυώσου, βρες άτομα κοντά σου αμέσως και γυμναστείτε μαζί.
* Ανακάλυψε μέρη και διαδρομές – με προσαρμοσμένους χάρτες για κάθε περιοχή, διάλεξε διαδρομές για τρέξιμο/ποδήλατο/περπάτημα ανάλογα με τη δυσκολία, την απόσταση και το είδος γυμναστικής που θα ήθελες να κάνεις. Βρες ακόμη γήπεδα για να παίξεις ομαδικά αθλήματα και επέλεξε με βάση τις προτιμήσεις σου, ανάμεσα σε πολλά.
* Διευκόλυνε την εμπειρία σου - Σε κάθε χώρο διάβασε κριτικές και σχόλια από προηγούμενους χρήστες και απέκτησε πλήρη εικόνα για τον χώρο που σε ενδιαφέρει (λ.χ. εάν η διαδρομή ή το γήπεδο δεν προτείνεται τη νύχτα λόγω χαμηλού φωτισμού ή επικινδυνότητας, εάν έχει ανηφορικό δρόμο για δρομείς, εάν το γήπεδο δεν προσφέρεται για πολλούς παίχτες κ.α.). Μετά την επίσκεψή σου άφησε τα σχόλια σου για να βοηθήσεις τους επόμενους στις επιλογές τους!
* Αφήνοντας κριτικές και σχόλια (ή και φωτογραφία μετά την άθληση) σε διάφορα μέρη, συγκέντρωσε πόντους για να ξεκλειδώσεις περισσότερα χαρακτηριστικά και λειτουργίες της εφαρμογής, κάνοντας την εμπειρία σου ακόμη πιο διασκεδαστική!
* Δημιούργησε το δικό σου κανάλι δικτύωσης - φτιάξε τη δική σου κοινότητα με φίλους και συναθλητές για να διευκολύνετε την επικοινωνία, να μοιράζεστε τις σκέψεις σας και κυρίως, να δημιουργείτε τα δικά σας events – κοινά για όλα τα μέλη της ομάδας – ώστε να οργανώνετε τις προπονήσεις σας εύκολα και γρήγορα σε καθημερινή βάση.

**2. Ταυτότητα εφαρμογής στο Google Play:**

* Τίτλος εφαρμογής: «SocialFeet»
* Κατηγορία εφαρμογής στο Google Play: «Health and Fitness»
* Κείμενο promo: The path to a healthy life needs to be walked with friends!.

**3. Περιγραφή στο Google Play:**

Το «SocialFeet» διευκολύνει την σωματική άσκηση και καθιστά την γυμναστική πιο κοινωνική. Είσαι σε ταξίδι (ή στο σπίτι σου) και ψάχνεις παρέα για τρέξιμο; Απλά συνδέσου με την εφαρμογή «SocialFeet» και αποχαιρέτα την μοναξιά. Χρειάζεσαι 11ο παίκτη στο ποδόσφαιρο; Μπες στην εφαρμογή, δικτυώσου και βρες άτομα κοντά σου. Διάβασε σχόλια ή δες φωτογραφίες από κριτικές και απέκτησε πλήρη εικόνα για τον χώρο άθλησης (λ.χ. εάν  δεν προτείνεται τη νύχτα, εάν η διαδρομή είναι ανηφορική, εάν το γήπεδο είναι μικρό κ.α.). Φτιάξε τη δική σου κοινότητα με φίλους και συναθλητές για να διευκολύνετε την επικοινωνία ώστε να οργανώνετε τις προπονήσεις σας εύκολα και γρήγορα.

**4. Λειτουργικές απαιτήσεις για όλες τις ομάδες χρηστών:**

**Άξονας 1:** ανθρωποκεντρικά υπολογιστικά παραδείγματα

Από τον πρώτο άξονα καινοτομίας, η εφαρμογή μας περιλαμβάνει κατά κόρον την μοντελοποίηση χρήστη και προσαρμογή. Αξιοποιούμε και προσομοιώνουμε τα χαρακτηριστικά, τις ανάγκες, τις προτιμήσεις και την συμπεριφορά κάθε χρήστη. Στο μοντέλο μας συμπεριλαμβάνουμε πληροφορίες όπως η ηλικία, το φύλο, οι αθλητικές δραστηριότητες αλλά και διάφορα επιπλέον στοιχεία που κρίνονται σημαντικά για την παροχή εξατομικευμένων υπηρεσιών και περιεχομένου.

Επιπλέον, η εφαρμογή περιλαμβάνει και την έννοια της παιχνιδοποίησης. Οι χρήστες αφήνοντας κριτικές και σχόλια σε διαδρομές/γήπεδα και πετυχαίνοντας έναν ικανοποιητικό αριθμό φίλων - αθλητών μέσω της εφαρμογής, θα μπορούν να κερδίζουν βαθμούς και να λαμβάνουν επιβραβεύσεις-ανταμοιβές.

**Άξονας 2:** αλληλεπίδραση ανθρώπου – κινητής συσκευής στο φυσικό χώρο

Όσον αφορά τον δεύτερο άξονα, η εφαρμογή μας προωθεί αισθητά την αλληλεπίδραση της συσκευής με τον χρήστη μέσα στα πλαίσια των υλικών δυνατοτήτων (αξιοποίηση των διαφόρων αισθητήρων, επεξεργαστών, της μνήμης, της κάμερας του GPS και του μικροφώνου) καθώς και των διαθέσιμων βιβλιοθηκών και διεπαφών (APIs) (διαχείριση των δεδομένων, την επικοινωνία με άλλες συσκευές και υπηρεσίες). Μερικά από τα υποσυστήματα που περιλαμβάνουμε αποτελούν το υποσύστημα εισόδου, υποσύστημα αφής (δονήσεις), όραση (αξιοποίηση κάμερας) και ηχητικό υποσύστημα (αναπαραγωγή και εγγραφή ήχου).

**Άξονας 3:** συνδεσιμότητα

* Μηνύματα: η δυνατότητα αποστολής μηνυμάτων κειμένου/πολυμέσων.
* WiFi: Η συνδεσιμότητα Wi-Fi επιτρέπει την σύνδεση σε ασύρματα δίκτυα για πρόσβαση στο διαδίκτυο και ανταλλαγή δεδομένων.
* GPS: δυνατότητα χρησιμοποίησης GPS για τον προσδιορισμό τοποθεσίας, πλοήγηση, καταγραφή διαδρομών και πολλά άλλα.

**5. Screenshots από την εφαρμογή.**

Εικόνα που περιέχει κείμενο, στιγμιότυπο οθόνης, κινητό τηλέφωνο, γραμματοσειρά

Περιγραφή που δημιουργήθηκε αυτόματα Εικόνα που περιέχει στιγμιότυπο οθόνης, κείμενο

Περιγραφή που δημιουργήθηκε αυτόματα Εικόνα που περιέχει κείμενο, στιγμιότυπο οθόνης, χάρτης

Περιγραφή που δημιουργήθηκε αυτόματα

*Από αριστερά προς τα δεξιά:*

1. Η σελίδα σύνδεσης, στην οποία ο χρήστης μπορεί να συνδεθεί ή να δημιουργήσει λογαριασμό.
2. Η αρχική σελίδα, στην οποία ο χρήστης θα βλέπει τους πλησιέστερους και ενεργούς αθλητές. Με χρήση φίλτρων θα μπορεί να βλέπει τα άτομα με τα αθλήματα που ψάχνει, τοποθεσία, ηλικία κ.α..
3. Η σελίδα με τον χάρτη, η οποία μπορεί να δείξει στον χρήστη τι αθλήματα υπάρχουν στην επιλεγμένη περιοχή. Όπως και πριν, με χρήση φίλτρων θα μπορεί να δει μόνο τα αθλήματα που τον ενδιαφέρουν.

**6. Πλήρες preview (τα πέντε tabs που εμφανίζονται στα screenshots) του UΙ της εφαρμογής στο figma.**

<https://www.figma.com/file/Qy0PnspvfhKvYl4MuXONuA/Phase-1?type=design&node-id=0%3A1&mode=design&t=n8JvqN4hIbfvNJDo-1>